|  |
| --- |
|  |
| **Gulbenes novada pašvaldības interešu un neformālās izglītības programmu izvērtēšanas komisija** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401Tālrunis 64497710, e-pasts: dome@gulbene.lv |

**sēdes PROTOKOLS**

**Gulbenē**

**2025.gada 26.septembrī Nr. GND/2.19.2/25/6**

**Sēde sasaukta:** 2025.gada 23.septembrī pulksten 14.00

**Sēde atklāta:** 2025.gada 26.septembrī pulksten 9.00

**Sēdi vada:** Gulbenes novada pašvaldības interešu un neformālās izglītības programmu izvērtēšanas komisijas priekšsēdētāja Elīna Janovska,

**Sēdi protokolē:** Gulbenes novada Izglītības pārvaldes vecākā lietvede Iveta Šolina,

**Sēdē piedalās:** Komisijas locekļi: Dace Kablukova, Gunita Zvirgzdiņa, Aivars Circens

**Sēdē nepiedalās:** Komisijas locekle: Laima Priedeslaipa

**DARBA KĀRTĪBA:**

1. Par Velgas Žalimas un Spulgas Upānes iesniegumu izskatīšanu izglītības programmas "FasTracKids Fundamentals" īstenošanai;
2. Par Nodibinājuma "Centrs Dardedze" iesnieguma izskatīšanu neformālās izglītības programmas "Bērnu un jauniešu seksuālās uzvedības luksofors – kam pievērst uzmanību un kā rīkoties" īstenošanai.

**Par Velgas Žalimas un Spulgas Upānes iesniegumu izskatīšanu izglītības programmas "FasTracKids Fundamentals" īstenošanai"**

Gulbenes novada pašvaldības interešu un neformālās izglītības programmu izvērtēšanas komisijas (turpmāk – Komisija) priekšsēdētāja Elīna Janovska informē, ka 2025.gada ir saņemti Velgas Žalimas un Spulgas Upānes iesniegumi, ar kuriem tiek lūgts izsniegt licenci interešu izglītības programmai „ FasTracKids Fundamentals” 96 stundu apjomā. Šī interešu izglītības programma tiks realizēta Gulbenes novada Izglītības pārvaldes struktūrvienības “Ģimenes izglītības un atbalsta centrs” telpās O.Kalpaka ielā 70A, Gulbenē. Par telpu nodrošināšanu ir saņemti apliecinājumi. Pamatojoties uz [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) [72.panta](https://likumi.lv/ta/id/49096-bernu-tiesibu-aizsardzibas-likums#p72) piekto daļu, ir iesniegta arī Spulgas Upānes izziņa no Sodu reģistra.

Komisijas locekļi izskata un izvērtē iesniegtos dokumentus.

 Pamatojoties uz Gulbenes novada domes 2023.gada 30.novembra saistošo noteikumu Nr.21 “Par interešu izglītības programmu licencēšanu” 6.punktu, kas nosaka, ka komisija viena mēneša laikā no iesnieguma saņemšanas dienas izvērtē iesniegtos dokumentus un pieņem lēmumu par licences izsniegšanu vai atteikumu izsniegt licenci un to pašu noteikumu 11.punktu, kas nosaka kādā gadījumā Komisija pieņem lēmumu atbrīvot Iesniedzēju no maksas par licences izsniegšanu, komisijas locekļi **atklāti balsojot:** PAR - 4 (E.Janovska, D.Kablukova, G.Zvirgzdiņa, A.Circens); PRET – nav; ATTURAS – nav, komisija NOLEMJ:

1. **IZSNIEGT** Velgai Žalimai un Spulgai Upānei, licences interešu izglītības programmas “FasTracKids Fundamentals” piecu darba dienu laikā no lēmuma pieņemšanas dienas.
2. **ATBRĪVOT** Velgu Žalimu un Spulgu Upāni no maksas par licenču izsniegšanu, jo programma tiks finansēta no Pašvaldības finanšu līdzekļiem.
3. **INFORMĒT** Velgu Žalimu un Spulgu Upāni par komisijas pieņemto lēmumu.
4. **NOTEIKT** licences termiņu – divi gadi no licences izsniegšanas dienas.

**Par Nodibinājuma "Centrs Dardedze" iesnieguma izskatīšanu neformālās izglītības programmas "Bērnu un jauniešu seksuālās uzvedības luksofors – kam pievērst uzmanību un kā rīkoties"**

Komisija ir saņēmusi Nodibinājuma “Centrs Dardedze” iesniegumu, ar kuru lūdz izsniegt atļauju neformālās izglītības programmai “Bērnu un jauniešu seksuālās uzvedības luksofors – kam pievērst uzmanību un kā rīkoties” 4 stundu apjomā. Komisija izskata visus dokumentus, kas pievienoti pie iesnieguma un konstatē, ka programma tiks īstenota Dīķa ielā 1, Gulbenē, ko arī apliecina iesniegtais apliecinājums par telpu nodrošināšanu.

Komisija izskata un izvērtē iesniegtos dokumentus.

Pamatojoties uz Ministru kabineta 2023.gada 13.jūlija noteikumu Nr.395 “Kārtība, kādā tiek izsniegtas atļaujas neformālās izglītības programmas īstenošanai” 8.punktu, kas nosaka, ka pašvaldība izvērtē iesniegtos dokumentus un pieņem lēmumu par atļaujas izsniegšanu vai atteikumu izsniegt atļauju, komisijas locekļi **atklāti balsojot:** PAR - 4 (E.Janovska, D.Kablukova, G.Zvirgzdiņa, A.Circens); PRET – nav; ATTURAS – nav, komisija NOLEMJ:

1. **IZSNIEGT** Nodibinājumam “Centrs Dardedze”, reģistrācijas numurs 40003533722, atļauju neformālās izglītības programmai „ Bērnu un jauniešu seksuālās uzvedības luksofors – kam pievērst uzmanību un kā rīkoties” piecu darba dienu laikā no lēmuma pieņemšanas dienas.
2. **INFORMĒT** Nodibinājumu “Centrs Dardedze” par komisijas pieņemto lēmumu.

Sēde beidzās 2025.gada 26.septembrī plkst. 9.15

Komisijas vadītāja Elīna Janovska

Komisijas sekretāre Iveta Šolina